विधायक बोले, हमारी सरकार है तो आंदोलन की क्या जरूरत
ब्यावर| जिलेकी मांग को लेकर विधानसभा में गुरुवार को विधायक शंकरसिंह रावत बोले कि जब सरकार अपनी है और सुन रही है तो फिर आंदोलन या धरना-प्रदर्शन की क्या जरूरत। भाजपा सरकार के राज में आमजन विभिन्न योजनाओं से लाभांवित हो रहा है।
यह बात उन्होंने सरदार शहर के विधायक भंवरलाल और अन्य विपक्षी सदस्य द्वारा जब विधायक रावत से कहा कि पहले वह ब्यावर को जिला तो बनवा ले, इस पर कही। रावत ने इस दौरान विधानसभा को राजस्थान की जनता का पवित्र मंदिर मानते हुए विपक्ष से आह्वान किया कि वे इसमें आने के बाद कम से कम दिल पर हाथ रखकर असत्य बोलने का काम नहीं करें। उनकी इसी बात पर विधायक भंवरलाल अन्य ने उन्हें टोकते हुए कहा कि पहले वे तो अपने दिल पर हाथ रख लें। इसके बाद उन्होंने जिले की चर्चा करते हुए कहा कि पिछली कांग्रेस सरकार ने जब उनकी नहीं सुनी तो उन्होंने धरना, आमरण अनशन के बाद जयपुर तक की महापदयात्रा भी की, लेकिन उस समय सरकार ने उनकी पीड़ा को नहीं समझा। मुख्यमंत्री की ओर से शुरू की गई विभिन्न योजनाओं का गुणगान करते हुए कहा कि इन जनकल्याणकारी योजनाओं से ग्रामीण जनता लाभांवित हो रही है।
hin_Deva hin_Deva hin_Deva